
_START_ARTICLE_
Lars Holstein
_START_PARAGRAPH_
Lars Christian greve Holstein(-Holsteinborg) (født 1959) er en dansk erhvervsmand, bror til Harald Holstein._NEWLINE_Lars Holstein er søn af Jørgen Helge Eggert greve Holstein og Gisela Anna Martha Hanlo og dermed barnebarn af ingeniøren Harald Holstein. Hans bror af samme navn, Harald Holstein, grundlagde i 1981 i København tøjfirmaet Noa Noa, og året efter indtrådte Lars Holstein i firmaet. Brødrene havde i begyndelsen af 1980'erne to forretninger i henholdsvis København og Helsingør, men snart fik de stor succes med at udvide salget af deres afslappede og tilgængelige tøj, og firmaet er i dag en verdensforretning._NEWLINE_Indtil 2007 var Holstein adm. direktør i Noa Noa, men forlod firmaet efter kapitalfonden Axcels overtagelse af firmaet. I stedet blev han kulturel "ambassadør" for tøjfirmaet.